 Cyprian Ekwensi : Cyprian Ekwensi jẹ òǹkọwé ọmọ Orílẹèdè Nàìjíríà.Cyprian Odiatu Duaka Ekwensi jẹ ọmọ ilẹ Ìgbò tí wọn bí sí ìlú Minna, Ìpínlẹ Niger. Ọmọ bíbí ìlú Nkwelle Ezunaka ní Ìjọba ìbílẹ Oyi, Ipinle Anambra, Nàìjíríà. Bàbá rẹ ni David Anadumaka, apàlọ àti ọdẹ aperin. Ekwensi lọ sí Government College ní Ìbàdàn, Ìpínlẹ Ọyọ, Achimota College ní Ghana àti Iléẹkọ ìmọ ajẹmọ-igbó Ìbàdàn, leyin náà ló ṣisẹ gẹgẹ bí òṣìṣẹ asọgbó fún ọdún méjì. Bákan náà ló lọ sí Ilé-ẹkọṣẹ Yaba Technical Institute, àti Iléẹkọ nípa oògùn ní ìlú Èkó, Lagos School of Pharmacy àti Iléẹkọ Chelsea nípa oògùn  ní Yunifásítì ti London.  Ó siṣẹ Olùkọ ní Kọlẹjì Igbóbì Igbóbì College.Ekwensi fẹ Eunice Anyiwo, wọn sì bí ọmọ márùn-ún pẹlú ọpọlọpọ ọmọọmọ, lára wọn ni Cyprian Ikechi Ekwensi tí wọn sọ nù orúkọ bàbá bàbá rẹ àti Adrianne tí i ṣe ọmọọmọ tí ó dàgbà jù.Wọn yan Ekwensi ní olórí ajẹmọ-àwòmọ ní Iléeṣé Iroyin Orílẹèdè Nàìjíríà Nigerian Broadcasting Corporation, bákan náà ni ẹka ìròyìn yàn án sípò ni àsìkò ìjọba Olómìnira àkọkọ. Ó padà di olùdarí ẹka náà. Ó fi iṣẹ sílẹ ní ọdún 1966 ṣáájú ogun Abẹlé. Ó kó àwọn ẹbí rẹ padà sí Enugu. Bákan náà ló jẹ alága Àjọ fún ìpolongo ìlú Biafra.Ekwensi tí kọ ogúnlọgọ àwọn ìtàn kéékèèké, eré onísẹ fún rédíò àti tẹlifíṣàn àti ọpọlọpọ ìwé ìtàn àròsọ pẹlú àwọn ìwé ọmọdé.Ekwensi di olóògbé ni ọjọ kẹrìn, Oṣù Ọwàrà  Ọdún 2007 ní Niger Foundation ní ìlú Enugu níbi tí ó ti lọ ṣe iṣẹ abẹ fún àìsàn tí wọn kó sọ di mímọ. Ẹgbẹ àwọn Òǹkọwé fẹ fún ní àmì ẹyẹ ṣáájú ikú rẹ, wọn padà fi ṣe ìyẹsí fún un lẹyìn ikú rẹ 